PASLAUGŲ VIEŠOJO PIRKIMO–PARDAVIMO SUTARTIS NR. 
[data]
Kaunas

Lietuvos sporto universitetas, buveinės adresas Sporto g. 6, Kaunas, juridinio asmens kodas 111951530, atstovaujamas rektorės Dianos Rėklaitienės, veikiančios pagal statutą (toliau – Užsakovas),
ir 

[įmonės pavadinimas], buveinės adresas [adresas], juridinio asmens kodas [juridinio asmens kodas], atstovaujama [pareigos, vardas, pavardė], veikiančio pagal [atstovavimo pagrindas] (toliau – Paslaugų teikėjas),

toliau Užsakovas ir Paslaugų teikėjas kartu vadinami Šalimis, o kiekvienas atskirai Šalimi, sudarė šią paslaugų viešojo pirkimo-pardavimo sutartį (toliau – Sutartis):

1. SUTARTIES OBJEKTAS 

1.1. Šia Sutartimi Paslaugų teikėjas įsipareigoja suteikti paslaugas, nurodytas Sutarties priede Nr. 1 „Techninė specifikacija“ (toliau – Paslaugos), o Užsakovas įsipareigoja apmokėti Paslaugų teikėjui už jo suteiktas Paslaugas šioje Sutartyje nustatyta tvarka ir terminais. Sutarties Priede Nr. 1 „Techninė specifikacija“ yra pateikiamas Paslaugų apibūdinimas, privalomi Paslaugų teikimo ar Paslaugų rezultato reikalavimai, Paslaugų teikimo terminai, etapai (jeigu Paslaugos teikiamos etapais), kitos su Paslaugų teikimu susijusios sąlygos, jeigu Šalys dėl jų susitarė. 
2. PASLAUGŲ ATLIKIMO EIGA

2.1.  Užsakovas raštu pateikia Paslaugų teikėjui užduotį, jos apimtis ir specifiką (su užduotimi taip pat gali būti pateikiami preliminarūs Paslaugų suteikimo etapai). 
2.2. Paslaugos pradedamos teikti ir jų vykdymo terminai pradedami skaičiuoti Paslaugų teikėjui gavus informaciją, numatytą šios Sutarties 3.5.1 punkte.
3. ŠALIŲ TEISĖS IR PAREIGOS

3.1. Vykdydamos šią Sutartį Šalys įsipareigoja veikti tinkamai ir sąžiningai viena kitos atžvilgiu. Vykdydamos šią Sutartį Šalys privalo bendradarbiauti ir kooperuotis.
3.2. Paslaugų teikėjas  įsipareigoja:
3.2.1. teikti Paslaugas šioje Sutartyje ir jos prieduose nurodyta apimtimi, sąlygomis ir tvarka. Visais atvejais visos Paslaugos turi būti atliktos laiku, kokybiškai ir kompleksiškai;
3.2.2. Paslaugas teikti pats, savo rizika bei sąskaita, rūpestingai bei efektyviai, pagal geriausius visuotinai pripažįstamus profesinius standartus ir gerą praktiką, panaudojant visus reikiamus įgūdžius, žinias, vadovautis vykdomai Paslaugų teikėjo veiklai taikomais reikalavimais;
3.2.3. savo sąskaita pašalinti visus Paslaugų suteikimo trūkumus;
3.2.4. nedelsiant informuoti Užsakovą apie bet kurias aplinkybes, kurios trukdo ar gali sutrukdyti Paslaugų teikėjui vykdyti Paslaugų teikimą šioje Sutartyje ir jos prieduose nurodyta apimtimi, sąlygomis ir tvarka;
3.2.5. užtikrinti Sutarties vykdymui reikalingo darbuotojų skaičiaus buvimą;

3.2.6. užtikrinti, kad Paslaugos būtų teikiamos naudojant atitinkamų Paslaugų teikimui būtiną ir kokybišką darbo įrangą, o taip pat užtikrinti pakankamą darbo įrangos kiekį. Paslaugų teikimui naudojama darbo įranga turi būti saugi, tinkamai sertifikuota ir atitikti taikomus standartus; 
3.2.7. teikti Užsakovui informaciją (ataskaitas) apie Paslaugų suteikimą ir teikimo eigą nustatyta tvarka ir terminais, o taip pat per 5 (penkias) darbo dienas nuo Užsakovo raštu pateikto prašymo gavimo dienos pateikti išsamią Paslaugų teikimo ataskaitą, nurodant, kokios Paslaugos buvo suteiktos, išskiriant konkrečias Paslaugų kainos sudėtines dalis bei pateikiant papildomą su Paslaugų teikimu susijusią informaciją apie patirtas išlaidas ir t. t. Visa informacija (ataskaitos) teikiama lietuvių kalba; 
3.2.8. vykdyti visus Užsakovo nurodymus, susijusius su Paslaugų teikimu, neprieštaraujančius įstatymams ir (ar) šiai Sutarčiai;
3.2.9. tinkamai vykdyti kitus įsipareigojimus ir pareigas, numatytus šioje Sutartyje, jos prieduose ir galiojančiuose Lietuvos Respublikos teisės aktuose.
3.3. Paslaugų teikėjas patvirtina, kad turi visas licencijas, leidimus  ir įgaliojimus teikti Paslaugų teikėjo siūlomą Paslaugą.

3.4. Paslaugų teikėjas turi teisę:

3.4.1. gauti apmokėjimą už tinkamai, laiku ir kokybiškai suteiktas Paslaugas;

3.4.2. Paslaugų teikėjas turi kitas šios Sutarties ir Lietuvos Respublikoje galiojančių teisės aktuose numatytas teises. 

3.5. Užsakovas įsipareigoja:
3.5.1. Paslaugų teikėjui sudaryti visas sąlygas, suteikti informaciją ar dokumentus, reikalingus tinkamam Paslaugų teikimui;

3.5.2. informuoti Paslaugų teikėją apie bet kokius pastebėtus Paslaugų suteikimo trūkumus ir pateikti kitas pastabas dėl Paslaugų kokybės ir (ar) Paslaugų atlikimo terminų bei kitų klausimų, susijusių su šios Sutarties nevykdymu ir (ar) netinkamu vykdymu, taip pat apie Paslaugų teikėjo darbuotojų Paslaugų teikimo metu padarytą žalą;

3.5.3. laiku atsiskaityti su Paslaugų teikėju už tinkamai suteiktas Paslaugas pagal Sutarties sąlygas.

3.6. Užsakovas turi teisę:
3.6.1. atsisakyti priimti nekokybiškai ar ne laiku suteiktas Paslaugas ar jų dalį;
3.6.2. reikalauti, kad Paslaugų teikėjas nedelsiant ir neatlygintinai ištaisytų netinkamai, nekokybiškai suteiktų Paslaugų trūkumus;

3.6.3. reikalauti sustabdyti Paslaugų teikimą, jei Paslaugos teikiamos nesilaikant šios Sutarties sąlygų, Lietuvos Respublikos teisės aktų reikalavimų, kelia pavojų žmonių gyvybei, sveikatai, Užsakovo ir (ar) trečiųjų asmenų turtui ar aplinkai, taip pat esant grėsmei tokiai situacijai kilti ir (ar) nustačius avarijos grėsmę;

3.6.4. Užsakovas turi kitas šioje Sutartyje ir Lietuvos Respublikos teisės aktuose numatytas teises. 

4. PASLAUGŲ KAINA IR ATSISKAITYMŲ TVARKA

4.1. Sutarties maksimali vertė be PVM yra      EUR (           ). PVM sudaro          EUR (            ). Sutarties maksimali vertė su PVM –              EUR (              ).  

4.2. Užsakovas už Paslaugas Paslaugų teikėjui mokės pagal kainas išvardintas jo pasiūlyme.

4.3. Jeigu Sutarties galiojimo metu pasikeitus teisės aktams, pasikeistų pridėtinės vertės mokesčio dydis, Sutarties kaina (įkainiai) be PVM dėl to nebus keičiama, t. y. Užsakovas mokės Paslaugų teikėjui už tinkamai pagal Sutartį suteiktas Paslaugas kainą, kuri bus lygi sumai, gautai prie Sutartyje nurodytos paslaugų kainos be PVM pridėjus PVM, apskaičiuotą pagal naujai patvirtintą mokesčio tarifą, nebent priimti teisės aktai numatytų kitaip.

4.4. Atsiskaitymai atliekami už faktiškai suteiktas Paslaugas. Bet kuriuo atveju Paslaugų suteikimas įforminamas Paslaugų teikėjo ir Užsakovo pasirašomu Paslaugų perdavimo-priėmimo aktu. Pasirašydamas Paslaugų perdavimo-priėmimo aktą, Užsakovas patvirtina, kad Paslaugos suteiktos tinkamai.

4.5. Paslaugų teikėjas įsipareigoja parengti ir pateikti Užsakovui 2 (du) pasirašytus suteiktų Paslaugų perdavimo-priėmimo aktų egzempliorius, kuriuose detalizuojamos suteiktos Paslaugos ir nurodoma Sutarties nuostatas atitinkanti Paslaugų suteikimo kaina. Užsakovas Paslaugų perdavimo-priėmimo aktus pasirašo per 3 (tris) kalendorines dienas nuo jų pateikimo dienos bei pateikia vieno pasirašyto Paslaugų perdavimo-priėmimo akto egzempliorių Paslaugų teikėjui. Jeigu Užsakovas turi pastabų Paslaugų rezultatui, šias Pastabas Užsakovas įrašo Paslaugų perdavimo-priėmimo akte, o Paslaugų teikėjas privalo pašalinti Užsakovo nurodytus Paslaugų teikimo trūkumus ne vėliau kaip per 3 (tris) darbo dienas, nebent Šalys sutartų kitą terminą. 

4.6. Paslaugų teikėjas pateikia PVM sąskaitą-faktūrą Užsakovui per informacinę sistemą „E. sąskaita“, kuris atsiskaito su Paslaugų teikėju per 30 (trisdešimt) kalendorinių dienų nuo PVM sąskaitos-faktūros gavimo dienos.
4.7. Šalys aiškiai susitaria, kad Užsakovas turi teisę sulaikyti bet kokius mokėjimus pagal šią Sutartį, jeigu Paslaugų teikėjas nesuteikia Sutartyje numatytų Paslaugų arba jas suteikia nekokybiškai, arba nepašalina suteiktų Paslaugų trūkumų.
5. ŠALIŲ ATSAKOMYBĖ 

5.1. Laiku neatlikęs Paslaugų ar jų dalies, tai yra pažeidus terminą daugiau kaip vieną dieną, Paslaugų teikėjas, Užsakovui pareikalavus, moka Užsakovui 0,05 procento dydžio delspinigius nuo nesuteiktų Paslaugų ar jų dalies vertės už kiekvieną uždelstą dieną. 
5.2. Laiku neapmokėjus už tinkamai suteiktas Paslaugas, Užsakovas, Paslaugų teikėjui pareikalavus, moka 0,05 procento dydžio delspinigius už kiekvieną uždelstą dieną nuo laiku neapmokėtos Paslaugų vertės.
5.3. Paslaugų teikėjas privalo visiškai atlyginti Užsakovo nuostolius, atsiradusius dėl netinkamo Paslaugų teikimo ar Paslaugų teikėjui pažeidus kitus savo įsipareigojimus pagal Sutartį. 
5.4. Užsakovas turi teisę už Paslaugų teikėjo padarytus nuostolius, Užsakovo naudai priskaičiuotų delspinigių ir (ar) taikytinų baudų (toliau – Netesybos) dydžiu, sumažinti pagal Sutartį Paslaugų teikėjui mokėtinas sumas, vienašališkai atliekant tarpusavio prievolių įskaitymą, t.y. Paslaugų teikėjo Užsakovui mokėtinas Netesybų sumas įskaitant į Užsakovo Paslaugų teikėjui mokėtiną atlyginimą už suteiktas Paslaugas. Paslaugų teikėjui pagal Sutartį mokėtinos sumos yra sumažinamos ir tomis sumomis, kurias Užsakovas sumokėjo tretiesiems asmenims už Paslaugų teikėjo nekokybiškai ar ne laiku suteiktų Paslaugų trūkumų pašalinimą. 
5.5. Delspinigių ir baudų sumokėjimas neatleidžia Šalies nuo įsipareigojimų pagal Sutartį vykdymo bei nuo pareigos atlyginti nuostolius. 
5.6. Jei Paslaugų teikėjas nevykdo savo sutartinių įsipareigojimų arba juos vykdo netinkamai ir dėl to jam yra taikytinos Netesybos, Užsakovas turi teisę pareikalauti Paslaugų teikėjo sumokėti visas pagal šią Sutartį mokėtinas Netesybų sumas. Prieš pateikdamas reikalavimą sumokėti, Užsakovas raštu per protingą terminą apie tai įspėja Paslaugų teikėją ir nurodo, dėl kokio pažeidimo pateikia šį reikalavimą.
6. SUTARTIES ĮSIGALIOJIMAS, KEITIMAS IR PASIBAIGIMAS

6.1. Ši Sutartis įsigalioja nuo jos pasirašymo dienos ir galioja iki visiško įsipareigojimų įvykdymo arba Sutarties nutraukimo, Sutartyje ar įstatymuose nustatytais pagrindais ir tvarka (priklausomai nuo to, kuri sąlyga pirmesnė). Sutarties galiojimo termino pabaiga arba Sutarties nutraukimas neatleidžia Užsakovo nuo pareigos atsiskaityti su Paslaugų teikėju už kokybiškas Paslaugas, suteiktas iki Sutarties galiojimo termino pabaigos dienos.

6.2. Vykdant Sutartį gali būti atliekami techninio pobūdžio Sutarties pakeitimai, kurie visiškai neįtakoja Šalių tarpusavio įsipareigojimų turinio pakeitimo. Techninio pobūdžio pakeitimais laikoma: Sutarties Šalių rekvizitai, kontaktinių asmenų pakeitimas, techninės klaidos, taisomos Sutarties nuostatos, kurios prieštarauja imperatyviems teisės aktų reikalavimams (sudaryta Sutartis neatitinka Pirkimo sąlygų ar (ir) pateikto pasiūlymo, todėl ją reikia keisti taip, kad šiuos dokumentus atitiktų). Techninio pobūdžio pakeitimai įforminami Šalių atstovų pasirašytu susitarimus, kuris yra neatskiriama Sutarties dalis.
6.3. Sutartis gali būti keičiama Viešųjų pirkimų įstatymo 89 straipsnyje nustatytais pagrindais ir sąlygomis ir Sutartyje nustatytais pagrindais.
6.4. Sutartis gali būti nutraukiama:

6.4.1. raštišku Šalių susitarimu;

6.4.2. Užsakovo sprendimu, apie tai raštu įspėjus Paslaugų teikėją prieš 5 (penkias) darbo dienas, jeigu Paslaugų teikėjas nevykdo, netinkamai vykdo Sutartį ir nepašalina Sutarties pažeidimo per papildomai nustatytą terminą. Tokiu atveju Užsakovas įsipareigoja visiškai atsiskaityti su Paslaugų teikėju už Sutarties nutraukimo dienai tinkamai suteiktas Paslaugas;

6.4.3. Užsakovo vienašaliu sprendimu, apie tai raštu įspėjus Paslaugų teikėją prieš 10 (dešimt) darbo dienų. Tokiu atveju Paslaugų teikėjui yra sumokama tik už faktiškai kokybiškas iki Sutarties nutraukimo dienos suteiktas Paslaugas ir jokios kitos pareigos Užsakovui neatsiranda, įskaitant, bet neapsiribojant, Užsakovas neturi mokėti Paslaugų teikėjui jokių kitų sumų ir (ar) mokėjimų;

6.4.4. Paslaugų teikėjo sprendimu, apie tai raštu įspėjus Užsakovą prieš 30 (trisdešimt) dienų, jei Užsakovas nevykdo savo įsipareigojimų pagal Sutartį, kai dėl konkrečių savo įsipareigojimų nevykdymo Užsakovas ne mažiau kaip du kartus buvo įspėtas;

6.5. Užsakovui nutraukus Sutartį, jei Paslaugų teikėjas nepagrįstai atsisako vykdyti Sutartį, ir Užsakovui su trečiuoju asmeniu sudarius Sutartį pakeičiančią sutartį, Užsakovas turi teisę reikalauti iš Paslaugų teikėjo nuostolių atlyginimo.

7. KONFIDENCIALUMAS

7.1. Sutarties vykdymo metu vienos Šalies kitai Šaliai tiek sąmoningai, tiek atsitiktinai atskleista informacija, kurią atskleidusi Šalis įvardino kaip konfidencialią arba kuri pagal jos pobūdį turėtų būti laikoma konfidencialia, laikoma konfidencialia informacija ir ją gavusi ar su ja susipažinusi Šalis įsipareigoja jos neatskleisti tretiesiems asmenims ir (arba) nenaudoti jos jokiems kitiems tikslams, išskyrus kiek tai yra reikalinga šios Sutarties vykdymui. Kilus abejonių, ar Šalies pateikta informacija turėtų būti laikoma konfidencialia, ją gavusi Šalis laikys tokią informaciją konfidencialia, nebent ją atskleidusi Šalis nurodytų kitaip. 
7.2. Šalys įsipareigoja jokiais būdais be Šalies, kuriai priklauso konfidenciali informacija, sutikimo neatskleisti konfidencialios informacijos jokiems tretiesiems asmenims, išskyrus savo kontrahentus, konsultantus ir kitus asmenis tiek, kiek tai yra reikalinga Sutarties vykdymui. Šis įsipareigojimas galioja tiek šios Sutarties galiojimo metu, tiek ir neterminuotai po šios Sutarties pasibaigimo. 
8. NENUGALIMA JĖGA (FORCE MAJEURE) 

8.1. Šalys neatsako už dalinį ar visišką prisiimtų įsipareigojimų neįvykdymą, jeigu įrodo, kad įsipareigojimų neįvykdė dėl nenugalimos jėgos aplinkybių.
8.2. Sutarties Šalis, kuri dėl nenugalimos jėgos aplinkybių negali įvykdyti savo įsipareigojimų, privalo nedelsiant nuo aplinkybių atsiradimo ar paaiškėjimo raštu arba žodžiu (faksu, el. paštu arba telefonu) informuoti apie tai kitą Šalį.
8.3. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (Force Majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes, Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (Force Majeure) aplinkybės liudijančių pažymų išdavimo tvarkos aprašo patvirtinimo“.
9. TAIKYTINA TEISĖ IR GINČŲ SPRENDIMAS 

9.1. Ši Sutartis yra sudaryta, aiškinama ir vykdoma vadovaujantis Lietuvos Respublikos teise.
9.2. Šalys susitaria, kad visi ginčai, nesutarimai, reikalavimai ir (ar) pretenzijos, kylančios iš šios  Sutarties ir (ar) susijusios su ja, jos vykdymu, nutraukimu ir (ar) pažeidimu, taip pat dėl skirtingo Sutarties nuostatų aiškinimo, bus Šalių sprendžiami derybų būdu, vadovaujantis sąžiningumo, protingumo ir teisingumo principais.
9.3. Šalims nepavykus išspręsti ginčų/nesutarimų, reikalavimų ir (ar) pretenzijų derybų būdu per 30 (trisdešimt) kalendorinių dienų nuo ginčų, nesutarimų, reikalavimų ir (ar) pretenzijų atsiradimo dienos, jie bus sprendžiami Lietuvos Respublikos teisme, esančiame Kauno mieste, Lietuvos Respublikos įstatymų nustatyta tvarka.
10. BAIGIAMOSIOS NUOSTATOS 

10.1. Nė viena iš Šalių neturi teisės perduoti savo teisių ar įsipareigojimų, numatytų šioje Sutartyje, be raštiško kitos Šalies sutikimo.

10.2. Šalys, vykdydamos Sutartį, įsipareigoja nepiktnaudžiauti Sutartyje numatytomis teisėmis, bendradarbiauti ir kooperuotis bei padėti viena kitai vykdyti Sutartyje prisiimtus įsipareigojimus, turint abipusį tikslą įvykdyti Sutartį abiem Šalims naudingiausiu būdu, pagal Sutarties sąlygas. Šalys susitaria, kad visi ginčai, nesutarimai, reikalavimai ir (ar) pretenzijos, kylančios iš šios Sutarties ir (ar) susijusios su ja, jos vykdymu, nutraukimu ir (ar) pažeidimu, taip pat dėl skirtingo Sutarties nuostatų aiškinimo, bus Šalių sprendžiami derybų būdu, vadovaujantis sąžiningumo, protingumo ir teisingumo principais.
10.3. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui. Tokiu atveju Šalys susitaria pakeisti tokią nuostatą kita galiojančia nuostata, kuri turi būti kuo artimesnė ekonominiu požiūriu negaliojančia tapusiai ar pripažintai nuostatai. 

10.4. Visi su Sutartimi susiję pranešimai, prašymai, kiti dokumentai ar susirašinėjimas yra siunčiami faksu, elektroniniu paštu, jų originalus visais atvejais įteikiant Šalims asmeniškai ir pasirašytinai ar siunčiant registruotu ar kurjeriniu paštu, kiekvienam iš jų Sutartyje atitinkamu Šalies nurodytu adresu. Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 5 (penkias) darbo dienas nuo minėto pasikeitimo dienos, raštu informuoja kitą Šalį. Kol apie pasikeitusį adresą nustatyta tvarka nebuvo pranešta, ankstesniu adresu pristatyti laiškai ir (ar) pranešimai yra laikomi gautais. 

10.5. Šalys skiria savo atstovus Sutarties vykdymo kontrolės ir ryšių palaikymo tikslais. Nurodytasis Užsakovo atsakingas asmuo, be kita ko, turi teisę žodžiu ir raštu duoti Paslaugų teikėjo atsakingam asmeniui privalomus su Sutarties vykdymu susijusius nurodymus, pasirašyti priėmimo-perdavimo aktą, sąskaitas faktūras ir kitus su Sutarties vykdymu susijusius dokumentus (išskyrus susitarimus dėl Sutarties pratęsimo, pakeitimo ir pan.). Visi su Sutarties vykdymu susiję pranešimai gali būti siunčiami šių atstovų kontaktiniais duomenimis:

10.5.1. Užsakovo už šios Sutarties vykdymą atsakingas asmuo –, tel., el.paštas;

10.5.2. Paslaugų teikėjo už šios Sutarties vykdymą atsakingas asmuo – [pareigos, vardas, pavardė], tel. [telefono numeris], [elektroninio pašto adresas].

10.6. Ši Sutartis pasirašyta dviem vienodą teisinę galią turinčiais egzemplioriais lietuvių kalba, po vieną kiekvienai Šaliai.

11. SUTARTIES PRIEDAI

11.1. Priedas Nr. 1 - Paslaugų techninė specifikacija.
11.2. Priedas Nr. 2 – Tiekėjo pasiūlymas
12. ŠALIŲ REKVIZITAI

	Užsakovas:
Lietuvos sporto universitetas

Įstaigos kodas: 111951530;

PVM kodas LT119515314
Adresas: Sporto g.6, LT-44221 Kaunas;

A/s: LT117044060003325545
Bankas: AB SEB Bankas;

Tel.:(8~37) 30 26 30, 

faks.:(8~37) 30 26 67
el. paštas: lsu@lsu.lt

Rektorė
Diana Rėklaitienė
____________________

A. V
	Paslaugų teikėjas:
____________________

A. V




Priedas Nr.1                             

PASLAUGŲ TECHNINĖ SPECIFIKACIJA

Priedas Nr.2
TIEKĖJO PASIŪLYMAS

